En mand var torsdag morgen på rov ved to værtshuse i Aalborg.

En gammel kending af politiet blev torsdag morgen taget på fersk gerning efter at han på en halv time havde begået to indbrud på beværtninger i Aalborg. Klokken 06.50 var det Susan Himmelblå på Vesterbro, der fik uventede gæster, og klokken 07.13 var det Café Buddha på Kastetvej. Her så et vidne manden kravle ud at et vindue, og tilkaldte politiet. Manden blev anholdt og bliver senere torsdag løsladt igen.